Այս պահի դրությամբ բանակցությունների գլխավոր խնդիրը շարունակում է լինել ԵՄ-ի կազմում մնացող Իռլանդիայի և ԵՄ-ից Միացյալ Թագավորության կազմում դուրս եկող Հյուսիսային Իռլանդիայի միջև սահմանի վերահսկողության ռեժիմը: Երկու կողմն էլ ցանկանում է պահպանել այդ սահմանի թափանցիկությունը մարդկանց, ապրանքների և ծառայությունների համար, սակայն դա ինչպես անել՝ առանց խախտելու եվրոպական մաքսային միության ու, միևնույն ժամանակ, ԵՄ ազատ շուկայի ամբողջականությունը, որոնք Մեծ Բրիտանիան լքում է, առայժմ կողմերը չեն որոշել: